73/402/ETY: Neuvoston päätös, tehty 22 päivänä marraskuuta 1973, tiettyihin, jäsenvaltioiden suunnittelemiin liikenteen alan lakeihin, asetuksiin ja hallinnollisiin määräyksiin etukäteen sovellettavasta tarkastelu- ja kuulemismenettelystä 21 päivänä maaliskuuta 1962 tehdyn päätöksen muuttamisesta



Virallinen lehti nro L 347 , 17/12/1973 s. 0048 - 0049

Suomenk. erityispainos Alue 7 Nide 1 s. 0153

Kreikank. erityispainos: Luku 07 Nide 1 s. 0220

Ruotsink. erityispainos Alue 7 Nide 1 s. 0153

Espanjank. erityispainos: Luku 07 Nide 2 s. 0010

Portugalink. erityispainos: Luku 07 Nide 2 s. 0010



NEUVOSTON PÄÄTÖS, tehty 22 päivänä marraskuuta 1973, tiettyihin, jäsenvaltioiden suunnittelemiin liikenteen alan lakeihin, asetuksiin ja hallinnollisiin määräyksiin etukäteen sovellettavasta tarkastelu- ja kuulemismenettelystä 21 päivänä maaliskuuta 1962 tehdyn päätöksen muuttamisesta (73/402/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen, ottaa huomioon edustajakokouksen lausunnon, ottaa huomioon talous- ja sosiaalikomitean lausunnon, sekä katsoo, että perustamissopimuksen tavoitteiden toteuttamiseksi yhteisessä liikennepolitiikassa otettiin käytäntöön 21 päivänä maaliskuuta 1962 tehdyllä neuvoston päätöksellä () jäsenvaltioiden suunnittelemiin rautatie-, maantie- ja sisävesiliikenteen alan lakeihin, asetuksiin ja hallinnollisiin määräyksiin etukäteen sovellettava tarkastelu- ja kuulemismenettely, ja tätä päätöstä sovellettaessa komission on tietyin määräajoin asian tiedoksi saamisesta annettava lausunto tai suositus jäsenvaltiolle, joka on kysynyt sen mielipidettä suunnittelemistaan liikenteen alan säädöksistä sen jälkeen, kun se on tarvittaessa kuullut kaikkia jäsenvaltioita; nämä määräajat ovat osoittautuneet liian lyhyiksi, ON TEHNYT TÄMÄN PÄÄTÖKSEN: 1 artikla Korvataan 21 päivänä maaliskuuta 1962 tehdyn neuvoston päätöksen 2 artikla seuraavasti: «2 artikla 1. Komissio antaa kahdessa kuukaudessa 1 artiklassa tarkoitetun tiedonannon vastaanottamisesta jäsenvaltiolle lausunnon tai suosituksen; se ilmoittaa samalla tästä muille jäsenvaltioille. 2. Jokainen jäsenvaltio voi esittää komissiolle huomautuksensa kyseisistä säädöksistä; sen on samalla annettava tiedoksi huomautuksensa muille jäsenvaltioille. 3. Jos jokin jäsenvaltio sitä pyytää tai jos komissio katsoo sen tarkoituksenmukaiseksi, komissio kuulee kaikkia jäsenvaltioita kyseisistä säädöksistä. Tämä kuuleminen voi tapahtua 4 kohdassa tarkoitetussa tapauksessa jälkikäteen kahden kuukauden kuluessa. 4. Komissio voi jäsenvaltion pyynnöstä lyhentää 1 kohdassa säädettyä määräaikaa tai jäsenvaltion suostumuksella pidentää sitä. Määräaika on lyhennettävä 15 päivään, jos jäsenvaltio ilmoittaa pitävänsä suunnittelemiaan säädöksiä kiireellisenä. Jos määräaikaa lyhennetään tai pidennetään, komissio ilmoittaa tästä jäsenvaltioille. 5. Jäsenvaltiot saattavat kyseiset säädökset voimaan vasta sitten, kun 1 tai 4 kohdassa tarkoitettu määräaika on päättynyt tai kun komissio on antanut lausuntonsa tai suosituksensa, jollei asia ole niin poikkeuksellisen kiireellinen, että se edellyttää jäsenvaltion välitöntä asiaan puuttumista. Tällaisessa tapauksessa jäsenvaltio ilmoittaa asiasta viipymättä komissiolle ja tässä artiklassa säädettyä menettelyä noudatetaan jälkikäteen kahden kuukauden kuluessa komission vastaanottamasta tiedoksiannosta.» 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä marraskuuta 1973. Neuvoston puolesta Puheenjohtaja ()J. KAMPMANN () EYVL N:o 23, 3.4.1962, s. 720/62